SANTA KATARINA FIL-BELT VALLETTA Il-Bini ta' Belt Ġdida Sa mill-wasla ta' l-Ordni ta' San Ġwann f'Malta, fl-1530, u aktar u aktar wara li l-istess. Ordni kienet deċiża li ser tibqa' Malta, kien hemm il-ħsieb li tinbena belt ġdida. Din il-ħolma bdiet issir rejalta wara l-Assedju l-Kbir ta' l-1565. Fit- 28 ta' Marzu tal-1566 il-Granmastru La Valette qiegħed l-ewwel ġebla tal-Knisja tal-Vitorja, li jingħad li huwa l-ewwel bini li tela' fil-Belt Valletta. B'hekk bdiet tinbena dik li bosta jsejħu bħala 'Belt mill-ġentlomi għall-ġentlomi', iżda li ftit jafu li hija 'Belt ta' Wirt Dinji', dan minħabba l-importanza storika u arkitettonika tagħha. Iżda kif tidhol Santa Katarina f'din il-Belt7 L-Ordni u Santa Katarina Il-kult u d-devozzjoni lejn Santa Katarina fil-gżejjer Maltin kienu diġa' daħlu sew qabel il- miġja ta' l-Ordni. Ma setax jonqos li dawn komplew joktru mad-dħul f'pajjiżna ta' din l-Ordni reliġjuża. L-aktar li kkontribwiet għal dan it-tkattir kienet il-Lingwa ta' l-Italia (kull pajjiż li kien fl-Ordni kellu fergħa, jew Lingwa), li kienet tgħożż lil Santa Katarina bħala protettriċi speċjali ta' din l-istess Lingwa. Ma rridux ninsew ukoll li l-Ordni ta' San Ġwann twaqqfet fi żmien il- kruċjati, bi skop li tkun ta' għajnuna reliġjuża u medika għas-suldati meta l-Insara Ewropej kienu qed jiġġieldu gwerra fl-Art Imqaddsa. Kien proprju bis-saħħa ta' din il-gwerra li bosta qaddisin tal-Lvant Nofsani u l-Afrika ta' Fuq saru magħrufa fl-Ewropa. Waħda mill-aktar magħrufa minnhom kienet Santa Katarina ta' Lixandra, li l- kult tagħha nfirex ma' l- Ewropa kollha b'mod speċjali fl-Italja. ia Il-Knisja ta' Santa Katarina li tinsab faċċata tal-Knisja tal- Vitorja fil-Belt Valletta. kitba ta' Puben Abela, Santa Katarina fil-Knisja Konventwali Wieħed mill-aktar binjiet importanti fil-Belt Valletta huwa proprju l-Kon-Katidral ta' San Ġwann, jew kif kien magħruf mill-Ordni bħala l- Knisja Konventwali. F'San Ġwann, kif nafuh aħna l-Maltin, kull Lingwa ta' l-Ordni kellha kappella. Il-Lingwa ta' l-Italja ġiet mogħtija kapella mill- Kunsill ta' l-Ordni fit-13 ta' Marzu ta' l-1603. Din il-kappella ġiet iddedikata lil Santa Katarina u fiha hemm diversi nkwatri li juru xeni mill-ħajja ta' din il-qaddisa. Il-kappella hija mżejna b'irħam mill- isbaħ u hija meqjusa bħala waħda mill-aktar importanti, dan minħabba li fiha hemm uħud mill- isbaħ teżori ta' l-Arti, fosthom ukoll il-pittura ta' San Ġirolomo ta' Caravaggio. Santa Katarina fil-Berġa ta' L-Italia Kull Lingwa ta' l-Ordni kellha Lingwa jew Auberge tagħha — bini minn fejn kienet tiġi amministrata l-istess Lingwa. Il-Lingwa ta' l-Italia kellha l-Berġa tagħha fil-bidu ta' triq Merkanti, fejn sa xi xhur ilu kien hemm il-Posta u d-Dipartiment ta' l-Ilma. Din il-Berġa, Palazz mill-isbaħ li oriġinarjament inbniet minn Ġirolomo Cassar fl- 1574 fiha bitħa kbira fin-nofs tagħha. F'din il-bitħa hemm arkata tal-ġebel, fl-ogħla parti ta' din l- arkata hemm statwa artistika tal-ġebel li turi l- figura ta' Santa Katarina. Biswit il-Berġa ta' l-Italia, u faċċata tal-knisja tal-Vitorja, hemm knisja żgħira. Hu maħsub li Santa Katarina d'Italia oriġinarjament inbniet minn Ġirolomo Cassar wara li nbniet il-Berġa ta' l-Italia, iżda din ġiet imġedda fl-1713 minn arkitett Taljan — Romano Carapecchia, li żejjinha b'arkitettura barokka fl-aqwa tagħha. Il-knisja għandha pjanta ottagonali msaqqfa b'koppla mill-isbaħ. L-inkwatru titulari ta' din il-knisja huwa tal-pittur Stefano Erardi u juri l-martirju ta' Santa Katarina. L-inkwadru titulari tal-knisja taż-Żejtun huwa kopja identika ta' l-istess pittura. Mattia Preti pitter il-koppla żgħira li hemm fuq l-artal prinċipali, pittura li tirrappreżenta l-Missier Etern imdawwar bl-Anġli. Il-Kunvent u l-Knisja ta' Santa Katarina Fi Triq ir-Repubblika, 'l isfel mill-palazz tal- president, hemm kunvent tas-sorijiet tal-Klawsura flimkien ma' knisja żgħira ddedikata lil Santa Katarina. Dan il-kunvent flimkien mal-knisja ġew iddisinjati wkoll minn Carapecchia u x-xogħol fuqhom inbeda fl-1714. Huwa magħruf li minhabba fi problemi finanzjarji, ix-xogħol fuq din il-knisja kien waqaf għal xi snin u tkompla fl-1765 taħt il-gwida ta' l-arkitett Żejtuni Antonio Cachia. Abela Ruben et. al., Santa Catarina d'Italia — Valletta: Condition Report. (mhux ippubblikat) Triq il-Qadi, Żejtun For CUTS, PERMS, COLOURING, HIGHLIGHTS, UPSTVLES etc. 251ihi November Avenue. c/w Labour Avenue, Zejtun ŻTN 05.